Friminutt med Herman og Mikkel

Friminutt med Herman og Mikkel var en ukentlig podkast på NRK Radio ledet av Herman Flesvig og Mikkel Niva, og produsert av Silje Martinsen Wettre. Podkasten ble produsert av NRK P13. Den første podkast-episoden ble tilgjengeliggjort 3. april 2019. Den siste episoden som Flesvig og Niva laget for NRK ble publisert onsdag 24. november 2021.

I 2020 var den Norges mest populære podkast, og en ny episode ble publisert hver onsdag. I mars 2021 ble det kjent at Flesvig og Niva hadde besluttet å forlate NRK til fordel for Schibsted, der de skulle fortsette å lage podkast sammen. I august 2021 ble Friminutt kåret til «Årets beste underholdningspodkast» under Norske Mediebedrifters Landsforenings arrangement Medieprisene.

I juli 2021 opplyste Schibsted-konsernet at Flesvigs og Nivas nye podkast ville bli tilgjengeliggjort i 2022, og at den vil bli publisert bak en betalingsmur.

Referanser 

Norske podkaster
Opphør i 2021
Etableringer i 2019